ผู้ประสบภัยแผ่นดินไหวในจีน กำลังถูกคุกคามจากภัยพิบัติต่อเนื่องอื่นๆ
ในประเทศจีน ทหารกำลังทำงานในการระเบิดซากปรักหักพังที่ปิดกั้นแม่น้ำสายหนึ่ง ขณะที่ระดับน้ำที่สูงขึ้นอย่างรวดเร็วทำท่าว่าจะเอ่อท้นออกมาท่
ขณะเดียวกัน จำนวนผู้เสียชีวิตเนื่องจากภัยพิบัตินั้นยังคงเพิ่มขึ้นอีก ตามตัวเลขล่าสุด ของทางการนั้น มีผู้เสียชีวิตมากกว่า 65,000 คนแล้ว ผู้รอดชีวิตจากแผ่นดินไหวในจีนกำลังถูกคุกคามจากภัยพิบัติต่อเนื่องอื่นๆ รวมทั้งน้ำท่วม ขณะที่แม่น้ำสายต่างๆ ถูกดินถล่มและซากปรักหักพังอื่นๆ ทับถมปิดกั้น น้ำเอ่อท้น ทหารราว 1,800 คนกำลังไปทำงานระเบิดสิ่งปิดกั้นแม่น้ำดังกล่าว และระบายน้ำบางส่วน ออกไป อีกด้านหนึ่ง เนื่องจากผู้เสียชีวิตจำนวนมากเป็นเด็ก สำนักงานวางแผนครอบครัวที่นครเฉิงตู เมืองหลวงของมณฑลเสฉวน ประกาศเรื่องการยกเว้นในนโยบายมีลูกได้คนเดียวที่เคยเข้มงวดกวดขัน โดยระบุว่า ครอบครัวในบริเวณประสพภัย ที่ลูกเสียชีวิต หรือบาดเจ็บสาหัส หรือทุพลภาพ จะมีลูกได้อีกคนหนึ่ง จีนเริ่มนโยบายให้ประชาชนมีลูกได้คนเดียวมาตั้งแต่คริสต์ทศวรรษ 1970 เพื่อควบคุมการเพิ่มประชากรในอัตราสูง